open-index/open-wikipedia-markdown huggingface dataset:
இந்திய கிரிக்கெட் லீக்

**இந்தியன் துடுப்பாட்டத் தொடர் அல்லது இந்தியன் கிரிக்கெட் லீக்** (Indian Cricket League சுருக்கமாக **ஐசிஎல்**) என்பது 2007 மற்றும் 2009 ஆண்டுகளில் ஜீ எண்டர்டெயின்மெண்ட் நிறுவனத்தால் இந்தியாவில்  நடைபெற்ற தனியார் துடுப்பாட்டத் தொடர் ஆகும். இது இரு பருவங்களாக நடைபெற்றது. இதில் உலக லெவன், இந்தியா, பாக்கித்தான் மற்றும் வங்காளதேசம் ஆகிய நான்கு சர்வதேச அணிகள் விளையாடின. மேலும், ஒன்பது உள்ளூர் அணிகளுக்குத் தனியாகப் போட்டிகள் நடத்தப்பட்டன. இதற்கான போட்டிகள் இந்தியாவின் பல நகரங்களிலும், பாக்கித்தானின் லாகூர் மற்றும் வங்காளதேசத்தில் நடைபெற்றன.

## வரலாறு

இருபது20 வடிவத்தில் இந்தத் தொடர் நடைபெற்றது. இதன் முதல் பருவம் இந்தியாவில் நடைபெற்றது. 50 நிறைவுகள் கொண்ட போட்டியாக நடத்தத் திட்டமிட்டிருந்த போதிலும் நடைபெறவில்லை. இந்தத் தொடருக்கு இந்தியத் துடுப்பாட்டக் கட்டுப்பாடு வாரியம் மற்றும் பன்னாட்டுத் துடுப்பாட்ட அவை ஆகியவற்றின் போதுமான ஆதரவு கிடைக்காததும் இந்தத் தொடரின் தோல்விக்கு காரணமாகியது.

2008இல் இந்தியத் துடுப்பாட்டக் கட்டுப்பாட்டு வாரியம் இந்தியன் பிரீமியர் லீக்கினை அறிமுகப்படுத்தியது. இந்த வாரியத்துடன் ஏற்பட்ட மோதலால் *ஐசிஎல்லை* "கலகத் தொடர்" என இந்திய ஊடக்கங்கள் கூறியது.

இந்தத் தொடரில் விளையாடிவர்களுக்கு இந்தியத் துடுப்பாட்டக் கட்டுப்பாட்டு வாரியம் தடை விதித்ததனால் 2009இல் இந்தத் தொடர் முடிவிற்கு வந்தது.

முதலாவது *ஐசிஎல்* தொடர் 2007 ஆம் ஆண்டு நடைபெற்றது. முதல் தொடரில் சென்னை சூப்பர்ஸ்டார்ஸ் வாகை சூடினர். இரண்டாவது பருவம் லாகூரில் 2008இன் இறுதியில் நடைபெற்றது. இதில் பாக்கித்தானின் லாகூர் பாத்சாஸ் வெற்றி பெற்றனர். அந்த அணியில் இம்ரான் நசீர், அப்துர் ரசாக், ஷேன் பாண்ட், இன்சமாம் உல் ஹக் போன்ற சர்வதேச வீரர்கள் இடம் பெற்று இருந்தனர். அணியின் பயிற்சியாளராக மோயின் கான் இருந்தார்.

## அணிகள்

**மும்பை சாம்ப்ஸ்*
**சென்னை சூப்பர்ஸ்டார்ஸ்*
**சண்டிகர் லயன்ஸ்*
**ஐதராபாத் ஹீரோஸ்*
**ராயல் பெங்கால் டைகர்ஸ் (கொல்கத்தா)*
**தில்லி ஜெயண்ட்ஸ்*
**அகமதாபாத் ராக்கெட்ஸ்*
**லாகூர் பாத்சாஸ்*
**டாக்கா வாரியர்ஸ்*

## சான்றுகள்

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியாவில் துடுப்பாட்டம்
பெப்ரின்

**பெப்ரின்** (*Pébrine*) அல்லது "மிளகு நோய்" என்பது பட்டுப்புழுகளில் ஏற்படும் நோய் ஆகும். இந்நோய் புரோட்டோசோவா எனப்படும் முதனுயிரியால் ஏற்படுகிறது. நோயுற்ற பட்டுப்புழுக்களின் மீது மிளகு போன்ற கரும்புள்ளிகள் தோன்றுவதால் இந்நோய் “பெரின்” நோய் எனப்படுகிறது. இந்நோய் *நோசிமா பாம்பைசிசு* எனும் முன்னுயிரியால் ஏற்படுகிறது. இந்த ஒட்டுண்ணிகள் முட்டைகளை பாதிப்படையச்செய்கிறது. எனவே இந்நோய் அடுத்த தலைமுறைக்கும் பரவுகிறது. இந்நோய் பாதித்தப் பட்டுப்புழுக்கள் இறந்துவிடும்.

லூயிஸ் பாஸ்டர் என்பவர் முதன் முதலில் பெப்ரின் நோய் உருவாவதற்கான காரணத்தை கண்டறிந்து கட்டுப்படுத்தும் முறையினை அறிமுகப்படுத்தினார். இதனால் இந்நோயின் அழிவிலிருந்து பிரான்சு பட்டுவளர்ப்பு காக்கப்பட்டது. இருப்பினும் இந்நோய் பலநாடுகளில் காணப்படுகின்றது.

இந்நோயினை ஏற்படுத்தும் முன்னுயிரியான *நோசிமா பாம்பைசிசு* மைக்ரோஸ்போரிடியம் வகையினைச் சார்ந்தது. இது பாதிக்கப்பட்ட முட்டைகளிலிருந்து குஞ்சு பொரிக்கும் அனைத்து பட்டுப்புழுக்களையும் கொன்று பட்டுப்புழுக்கள் உண்ணும் உணவில் கலந்து பிற பட்டுப்புழுக்களையும் பாதிக்கும். பட்டுப்புழுக்கள் இந்த மைக்ரோஸ்போரிடிய தொற்றினை இளம் உயிரி நிலையில் பெற்றால், நோயின் அறிகுறிகள் எதுவும் இருப்பதில்லை. இருப்பினும், தொற்றுக்குள்ள அந்துப்பூச்சிகள் இடும் முட்டைகளில் இந்த மைக்ரோஸ்போரிடிய இனப்பெருக்க துகள்கள் காணப்படும். எனவே பாதிக்கப்பட்ட முட்டைகளிலிருந்து பொரிக்கும் அனைத்து புழுக்களும் இவற்றின் இளம் உயிரி நிலையில் நோய்த்தொற்று காரணமாக இறந்துவிடும். எனவே, முட்டை உற்பத்தி நிலையங்களில் நுண்ணோக்கி ஒன்றில் தாய் அந்துப்பூச்சியின் உடல் திரவத்தை சோதித்து, நோய் பாதிப்பு கண்டறியப்பட்டால், பாதிக்கப்பட்ட அந்துப்பூச்சிகளிடமிருந்து அனைத்து முட்டைகளையும் அழித்துவிட வேண்டும்.

## மேலும் பார்க்க
* சப்பை நோய்
* மசுகார்டின்

## மேற்கோள்கள்

## பார்வை நூல்கள்
* Chavannes: *Ueber die Krankheit des Seidenspinners und die Erziehung einer gesunden Brut desselben*. In: Berliner entomologische Zeitschrift, Band 5, 1861, S. 175ff.
* Nicola Williams, Miles Roddis: *Languedoc-Roussillon*. MairDumont, Ostfildern 2009, S. 106.

பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:நோய்கள்
இராம்கார் ஏரி

**இராம்கார் ஏரி** (*Ramgarh Lake*) இது, இந்தியாவில் இராசத்தான் மாநிலத்தில் உள்ள ஜம்வா ராம்கர் அருகே அமைந்துள்ள ஒரு செயற்கையான ஏரி ஆகும். இது கடைசியில்1999 ஆம் ஆண்டு  நீர் நிரம்பிக் காணப்பட்டது. அதன்பின்னர்  2000 ஆம் ஆண்டில் இருந்து நீரின்றி வறண்டது. . இது ஜெய்ப்பூரிலிருந்து 32 கி.மீ. (20 மைல்) தொலைவில்  15.5 சதுர கிலோமீட்டர் (6.0 சதுர மைல்) பரப்பளவில் அமைந்துள்ளது.  இந்த ஏரி 1876 இல் இராம் சிங் மகாராசாவால்  இராம்காரில் வாழும் மக்கலுக்காகக் கட்டப்பட்டது. முன்னொரு காலத்தில் இது ஜெய்ப்பூர் நகருக்கு நீர் வழங்கும் முதன்மையான வளமாக இருந்தது. குறிப்பாக, மழைக்காலத்திற்குப் பிறகு இது ஒரு பெயர்பெற்ற சுற்றுலா மையமாக  அமைகிறது.

thumb|செய்ப்பூர்

## வரலாறு
1982 ஆம் ஆண்டு ஆசிய விளையாட்டுப் போட்டிகளில்போது ராம்கர் ஏரி மீது ஊர்வலம் நடைபெற்றது. வட்டார மக்கள் அரசின் கவனக் குறைவால் இந்த நீர்நிலை வறண்டுவிட்டதாகக் கருதுகின்றனர். .  2011 ஆம் ஆண்டு இராசத்தான் உயர் நீதிமன்றம் மாவட்ட  ஆட்சியரை அணுகி,  நீர்ப்பாசன பகுதிக்கு  சென்று ஏரியின் நீர்பிடிப்புப் பகுதியில் நீர் வராமல் தடுக்கும்  கையகப்படுத்தல்களை நீக்குமாறு கட்டளையிட்டது. இருப்பினும் அணையின் நீர்பிடிப்புப் பகுதியிலுள்ள அத்துமீறல் இன்னும் நிலுவையில் உள்ளது. மேலும் நீர் மறுசீரமைக்கப்படும் என்ற சிறிய நம்பிக்கை  கூட  அப்பகுதி வாழ் மக்களிடையே நிலவவில்லை.

## இராம்கார் கான்விலங்கு காப்பிடம்
ஏரி அருகிலுள்ள பகுதிகளில் உள்ள அடர்ந்த காடுகளில் சிங்கங்கள், சிட்டல்,  நீல்கைய் உட்பட பலவகை விலங்குகள் வாழ்கின்றன.  மேலும் இது 1982 ஆம் ஆண்டில் இந்திய அரசால் ஒரு கான்விலங்கு காப்பிடமாக அறிவிக்கப்பட்டது. அங்கு ஜம்வா மாடா என்ற கோவிலும் ஒரு பழைய கோட்டை இடிந்த நிலையில் அழியும் தருவாயிலும் உள்ளது. .  இந்தக் காப்பிடம்  கத்தியார்-கிர்  உலர் இலையுதிர்காட்டுச் சூழல்வட்டாரம் சார்ந்த ஒரு பகுதியாகும்.

## இராம்கார் அணை நீர்பிடிப்புப் பகுதி
ஏரியின் நீர்பிடிப்புப் பகுதியில் பல ஊர்கள் உள்ளன.  இவற்றில் சந்தவாசு, அமேர், மம்தோரி கலா, சங்கவலா பிசன்புரா  ஆகியன அடங்கும்.

## மேற்கோள்கள்

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:இராசத்தான் ஏரிகள்
மண்ணின் தரம்

## மண்ணின் தரம்
ஒன்று அல்லது அதற்கு மேற்பட்ட உயிரினங்களின் தேவைக்கு அல்லது மனிதர்களின் தேவைக்கோ அல்லது நோக்கத்திற்கோ மண்ணின் தரம் அவசியமாகிறது.  அமெரிக்க விவசாயத்துறை இயற்கை வள பாதுகாப்பு கழகம், "மண் தரம் பற்றி இயற்கையான அல்லது நிர்வகிக்கப்பட்ட சுற்றுச்சூழல் எல்லைகளுக்குள்ளாக, தாவர மற்றும் விலங்கு உற்பத்தித்திறனை நீடிக்கவும், நீர் மற்றும் காற்றின் தரத்தை மேம்படுத்தவும், ஐரோப்பிய ஆணையத்தின் கூட்டு ஆராய்ச்சி மையம் ஒரு வரையறையை முன்மொழிந்தது. "மண்ணின் தரமானது அதன் செயல்பாடுகளை மாற்றுவதன் மூலம் சுற்றுச்சூழல் மற்றும் சமூக சேவைகளை வழங்குவதற்கான மண்ணின் திறன் பற்றியும் விளக்குவதாக அமைகிறது. மண் தரம், பல்லுயிர் மற்றும் உற்பத்தித்திறனை பராமரித்தல், தண்ணீர் மற்றும் கரைசல் ஓட்டம், வடிகட்டுதல் மற்றும் இடையூறு செய்தல், ஊட்டச்சத்து சுழற்சியைப் பராமரித்தல், தாவரங்கள் மற்றும் பிற கட்டமைப்புகளுக்கு ஆதரவு அளித்தல் ஆகியவற்றை எவ்வாறு செயல்படுத்துகிறது என்பதைப் பிரதிபலிக்கிறது. மண்ணின் தரத்தில் மண் மேலாண்மை பெரும் தாக்கத்தை ஏற்படுத்துகிறது.ஜெர்மனியில் வேளாண் மண்ணின் தரம் "மண் மதிப்பு" என்ற அளவுமுறையால் (Bodenwertzahl) அளவிடப்படுகிறது.

பகுப்பு:மண் அறிவியல்
கீழக்கொருக்கை

**கீழக்கொருக்கை** (Keela kodukka) என்பது இந்தியாவின் தமிழ்நாட்டில் தஞ்சாவூர் மாவட்டம், கும்பகோணம் வட்டத்தில் அமைந்துள்ள ஒரு கிராமம் ஆகும்.

## மக்கள்தொகை
22011 மக்கள் தொகை கணக்கெடுப்பின்படி, கீழக்கொருக்கை கிராமத்தில் 1464 மக்கள் தொகை உள்ளது, இதில் 730 ஆண்கள் மற்றும் 734 பெண்கள் உள்ளனர்.

கீழக்கொருக்கை கிராமத்தில் 0-6 வயதுடைய குழந்தைகளின் மக்கள் தொகை 144 ஆகும், இது கிராமத்தின் மொத்த மக்கள் தொகையில் 9.84% ஆகும். கீழக்கொருக்கை கிராமத்தின் சராசரி பாலின விகிதம் 1005 ஆகும், இது தமிழ்நாட்டின் மாநில சராசரியான 996ஐ விட அதிகமாகும். மக்கள் தொகை கணக்கெடுப்பின்படி கீழக்கொருக்கைக்கான குழந்தை பாலின விகிதம் 778 ஆகும், இது தமிழக சராசரியான 943ஐ விடக் குறைவு.

2011 ஆம் ஆண்டில், கீழக்கொருக்கை கிராமத்தின் கல்வியறிவு விகிதம் 81.52% ஆக இருந்தது, இது தமிழ்நாட்டின் கல்வியறிவு விகிதம் 80.09% ஐக் காட்டிலும் அதிகம் ஆகும். கீழக்கொருக்கையில் ஆண்களின் கல்வியறிவு 88.14% ஆகவும், பெண்களின் கல்வியறிவு விகிதம் 75.11% ஆகவும் உள்ளது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
கூவம் (ஊர்)

**கூவம்** (*Koovam*) என்பது இந்தியாவின், தமிழ்நாடு மாநிலத்திலுள்ள திருவள்ளூர் மாவட்டம், கடம்பத்தூர் ஊராட்சி ஒன்றியத்தில் உள்ள ஒரு சிற்றூர் ஆகும். இந்தக் கிராமத்துக்கு அருகில்தான் கூவம் ஆறு தோன்றி, கிழக்குப் பக்கமாக ஓடிச் சென்னை நகரத்தின் மத்தியில் பாய்ந்து கடலில் கலக்கிறது.

## அமைவிடம்
இந்த ஊரானது மாவட்ட தலைநகரான திருவள்ளூரில் இருந்து 21 கிலோமீட்டர் தொலைவிலும், கடம்பத்தூரில் இருந்து 9 கிலோமீட்டர் தொலைவிலும், சென்னையில் இருந்து 54 கிலோமீட்டர் தொலைவிலும் உள்ளது.

## வரலாறு
கூவம் கிராமத்துக்கு திருவிற்கோலம் என்ற பெயரும் உண்டு. இவ்வூரின் திரிபுராந்தகர் கோயில் திருஞானசம்பந்தரால் பாடல் பெற்றது. இந்த சிவன் கோவில் யானைக் கோவில் (கஜபிருஷ்டவிமான) அமைப்பை உடையது.

கூவத்தில் சிவபெருமான் முப்புரங்களை அழித்தாா் என்று இவ்வூர் புராணம் கூறுகிறது. இக்கிராமத்துக்கு அருகிலே ஒரு கல் தூரத்தில் நரசிங்கமங்கலம் என்னும் கிராமமும் அதற்கு அருகில்  ஒரு கல் தூரத்தில் சிவபுரம் என்ற கிராமமும் உள்ளது.  நரசிங்கமங்கலம், கூவம், கூவத்தில் சிவபெருமான் முப்புரங்களை எரித்தது ஆகிய இவற்றையெல்லாம் ஒருங்கு சேர்த்துச் சிந்தித்துப் பாா்த்த போது, இந்தக் கிராமம் பண்டைக் காலத்தில் பெளத்த கிராமமாக இருந்து இங்குப் பெளத்தக் கோயில் இருந்திருக்க வேண்டும் என்று மயிலை சீனி. வேங்கடசாமி  ஐயுறுகிறார்.

## மக்கள் வகைப்பாடு
2011 மக்கள் தொகை கணக்கெடுப்பின்படி இந்த ஊரில் மொத்த வீடுகள் 446, மொத்த மக்கள் தொகை 1772, இதில் 881 ஆண்களும், 891 பெண்களும் அடங்குவர். கிராமத்தில் கல்வியறிவு பெற்றவர்கள் விகிதம் 69.2 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்கள்

பகுப்பு:திருவள்ளூர் மாவட்டத்திலுள்ள கிராமங்கள்
கன்னியாக்குறிச்சி

**கன்னியாக்குறிச்சி** (*Kanniyakurichi*) என்பது இந்தியாவின் தமிழ்நாட்டில் தஞ்சாவூர் மாவட்டம், பட்டுக்கோட்டை வட்டத்தில் அமைந்துள்ள ஒரு கிராமம் ஆகும்.

## மக்கள்தொகை
2011 மக்கள்தொகை கணக்கெடுப்பின்படி, கன்னியாக்குறிச்சி கிராமத்தில் 1082 பேர் உள்ளனர், இதில் 522 பேர் ஆண்கள் மற்றும் 560 பேர் பெண்கள்.

கன்னியாக்குறிச்சி கிராமத்தில் 0-6 வயதுடைய குழந்தைகளின் மக்கள் தொகை 115 ஆகும், இது கிராமத்தின் மொத்த மக்கள் தொகையில் 10.63% ஆகும். கன்னியாக்குறிச்சி கிராமத்தின் சராசரி பாலின விகிதம் 1073 ஆகும், இது தமிழ்நாட்டின் மாநில சராசரியான 996 ஐ விட அதிகம். மக்கள் தொகை கணக்கெடுப்பின்படி கன்னியாக்குறிச்சிக்கான குழந்தை பாலின விகிதம் 983 ஆகும், இது தமிழ்நாட்டின் சராசரியான 943 ஐ விட அதிகம்.

2011 ஆம் ஆண்டில், கன்னியாக்குறிச்சி கிராமத்தின் எழுத்தறிவு விகிதம் 81.49% ஆக இருந்தது, இது தமிழ்நாட்டின் எழுத்தறிவு விகிதமான 80.09% ஐ விட அதிகம். கன்னியாக்குறிச்சியில் ஆண்களின் எழுத்தறிவு விகிதம் 87.07% ஆகவும், பெண்களின் எழுத்தறிவு விகிதம் 76.34% ஆகவும் உள்ளது.
## மேற்கோள்கள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
செலிபெல்லா ஸ்டெல்லேட்டா

**செலிபெல்லா ஸ்டெல்லேட்டா** (Seliberia stellata) என்பது செலிபீரியா பேரினத்தைச் சேர்ந்த ஒலிகோட்ரோபிக் பாக்டீரியமாகும். இது 1963 ம் ஆண்டு கண்டுபிடிக்கப்பட்ட ஒரு வகை பாக்டீரியா ஆகும். இது   ஆக்ஸீஜன் மிகுந்த பகுதியில் வாழும் கசையிழை உடைய பாக்டீரியா ஆகும். இது உருசியா நாட்டில் உள்ள கரேலியன் பூசந்தியில் மக்கிய பூசோல் மண்ணிலிருந்து பிரித்தெடுக்கபட்டது.
## மேற்கோள்கள்

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:பாக்டீரியாக்கள்
தீபாம்பாள்புரம்

**தீபாம்பாள்புரம்** (*Deepambalpuram*) என்பது இந்தியாவின் தமிழ்நாட்டில் தஞ்சாவூர் மாவட்டத்தில், பாபநாசம் வட்டத்தில் அமைந்துள்ளது.

## மக்கள்தொகை
2001 மக்கள் தொகை கணக்கெடுப்பின்படி, தீபாம்பாள்புரம் கிராமத்தின் மொத்த மக்கள் தொகையின் எண்ணிக்கை 670 ஆகும். இதில் ஆண்கள் 322 பேர். பெண்கள்  348 பேர் உள்ளனர். பாலின விகிதம் 1081 ஆகும். எழுத்தறிவு விகிதம் 64.58 ஆக உள்ளது.

## மேற்கோள்கள்
* 

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
சுமாத்திரா ஓராங் ஊத்தான்

**சுமாத்திரா ஓராங் ஊத்தான்** (*Sumatran orangutan*) என்பது ஓராங் ஊத்தானின் மூன்று சிற்றினங்களில் ஒன்றாகும். பொங்கோ பேரினத்தின் கீழ் இது *பொங்கோ அபேலி* எனப்படுகிறது. 

இது இந்தோனேசியாவின் சுமாத்திரா தீவில் மட்டுமே காணப்படுகிறது. இது பாோ்னிய ஓராங் ஊத்தானை விட அரிதாகக் காணப்பட்டாலும் புதிதாகக் கண்டுபிடிக்கப்பட்ட தபானுலி ஓராங் ஊத்தானைவிடப் பொதுவானது. 

இதன் பொதுவான பெயரானது இரண்டு வேறுபட்ட உள்ளூர் மொழியான மலாய் சொற்களிலிருந்து உருவானது. "ஓராங்" ("மக்கள்" அல்லது "நபர்") மற்றும் "குட்டன்" ("காடுகள்") என்பவை இச்சொற்களாகும். இவற்றிலிருந்து 'காட்டு மனிதன்' என மொழிபெயர்க்கப்பட்டுள்ளது.

## விளக்கம்

சுமாத்திரா ஆண் ஓராங் ஊத்தான் 1.4 மீ (4.6 அடி) உயரமும், 90 கிலோ (200 பவுண்டு) எடையும் காெண்டது. ஆணைவிடப் பெண் ஓராங் ஊத்தான் சராசரியாக 90 செமீ (3.0 அடி) மற்றும் 45 கிலோ (99 பவுண்டு) எடையுடன் சிறியது. 

பாோ்னிய சிற்றினத்துடன் ஒப்பிடும்போது, சுமாத்திர ஓராங் ஊத்தான் மெல்லிய மற்றும் நீண்ட முகத்தினையுடையது. இவற்றின் தலைமுடி மிகவும் நீளமாகவும், செந்நிறத்திலும் இருக்கும்.

## நடத்தையும் சூழலும்

சுமாத்திரா ஓராங் ஊத்தானைப் பாோ்னிய ஓராங் ஊத்தானுடன் ஒப்பிடுகையில், சுமாத்திரா ஓராங் ஊத்தான் பழம் உண்ணியாகவும், பூச்சி உண்ணியாகவும் இருக்கின்றன. இவற்றுக்கு விருப்பமான பழங்கள் அத்தியும் பலாப்பழமும் ஆகும். 

மேலும் இது பறவைகளின் முட்டைகள் மற்றும் சிறிய முதுகெலும்பிகள் ஆகியவற்றையும் உண்கின்றன. இவை மரங்களின் மேலிருந்து உண்பதற்குச் சிறிது நேரத்தையே செலவழிக்கின்றன.

## சான்றுகள்

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:இந்தோனேசியப் பாலூட்டிகள்
பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
உச்ச இலாபம்

வலது|thumb|இலாபத்தை அதிகரிப்பதற்கான எடுத்துக்காட்டு வரைபடம்: ம்.
பொருளாதாரத்தில், **இலாபத்தை அதிகரிப்படுத்துதல் அல்லது உச்ச இலாபம்** (Profit maximization) என்பது குறுகிய கால அல்லது நீண்ட கால செயல்முறையாகும், இதன் மூலம் ஒரு நிறுவனம் விலை, உற்பத்திக் காரணிகள் மற்றும் வெளியீட்டு நிலைகளை நிர்ணயிக்கலாம், இது அதிகபட்ச மொத்த இலாபத்திற்கு வழிவகுக்கும். புதிய மரபுவழி பொருளாதாரத்தில், இது குறும்பொருளியலுக்கான முக்கிய அணுகுமுறையாக உள்ளது. இதில் நிறுவனம் ஒரு " பகுத்தறிவு முகவராக " கருதப்படுகிறது. நிறுவனமானது மொத்த இலாபத்தை அதிகரிக்க விரும்புகிறது. இலாப அதிகரிப்பு என்பது மொத்த வருவாய் மற்றும் மொத்தச் செலவு ஆகியவற்றின் வேறுபாடு ஆகும்.

மொத்தச் செலவு மற்றும் மொத்த வருவாயை அளவிடுவது பெரும்பாலும் நடைமுறைச் சாத்தியமற்றதாகும். ஏனெனில், உற்பத்தியின் அனைத்து மட்டங்களிலும் செலவுகளை தீர்மானிக்கத் தேவையான நம்பகமான தகவல்கள் நிறுவனங்களிடம் இல்லை. மாறாக, உற்பத்தியில் ஏற்படும் சிறிய மாற்றங்கள் வருவாய் மற்றும் செலவுகளை எவ்வாறு பாதிக்கின்றன என்பதை ஆராய்வதன் மூலம் அவர்கள் நடைமுறை அணுகுமுறையை மேற்கொள்கின்றனர். ஒரு நிறுவனம் ஒரு கூடுதல் யூனிட் தயாரிப்புகளை உற்பத்தி செய்யும் போது, அதை விற்பதன் மூலம் கிடைக்கும் கூடுதல் வருவாய் விளிம்பு வருவாய் எனப்படும் ( \text{MR} ), மற்றும் அந்த அலகு உற்பத்தி செய்வதற்கு ஏற்படும் கூடுதல் செலவு விளிம்பு செலவு என அழைக்கப்படுகிறது ( \text{MC} ) விளிம்பு வருவாய் விளிம்புச் செலவிற்குச் சமமாக இருக்கும் வகையில் வெளியீட்டின் நிலை இருக்கும்போது ( \text{MR}=\text{MC} ), நிறுவனத்தின் மொத்த இலாபம் அதிகபட்சமாக இருக்கும் என்று கூறப்படுகிறது. விளிம்புநிலை வருமானம் விளிம்புச் செலவை விட அதிகமாக இருந்தால் ( \text{MR}>\text{MC} ), அதன் மொத்த லாபம் அதிகரிக்கப்படாது, ஏனெனில் நிறுவனம் கூடுதல் லாபத்தை ஈட்ட கூடுதல் அலகுகளை உருவாக்க முடியும். வேறு வார்த்தைகளில் கூறுவதானால், இந்த விஷயத்தில், அதன் மொத்த லாபம் அதிகரிக்கும் வரை அதன் வெளியீட்டு அளவை அதிகரிப்பது நிறுவனத்தின் "பகுத்தறிவு" ஆர்வத்தில் உள்ளது. மறுபுறம், விளிம்புநிலை வருவாய், விளிம்புநிலை செலவை விட குறைவாக இருந்தால் ( \text{MR} ), அதன் மொத்த லாபம் அதிகரிக்கப்படாது. இவ்வாறான சமயத்தில், ஒரு "பகுத்தறிவு" நிறுவனம் அதன் மொத்த லாபம் அதிகரிக்கும் வரை அதன் வெளியீட்டு அளவைக் குறைக்கலாம். 

## சான்றுகள்

## வெளியிணைப்புகள்
*Profit Maximization in Perfect Competition by Fiona Maclachlan, Wolfram Demonstrations Project.
*Profit Maximization: The Comprehensive Guide by Richard Gulle, Techfunnel Project.
*Profit Maximisation by Tejvan Pettinger. [Three Steps to Mastering Prescriptive Profit Maximization} by Riverlogic.
[பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்]
பகுப்பு:பொருளியல்
மைக்ரோகோம்பஸ் வைஜயா

**மைக்ரோகோம்பஸ் வைஜயா** (Microgomphus wijaya) என்பது கோம்பிடே குடும்பத்தைச் சேர்ந்த ஒரு வகை தட்டாரப்பூச்சி ஆகும். இவை இலங்கையில் காணப்படுகின்றன. அதன் இயற்கையான வாழ்விடங்களாக மிதவெப்பநிலை அல்லது வெப்பமண்டல ஈரமான தாழ்நில காடுகள் மற்றும் ஆறுகள் உள்ளன. வழிட இழப்பால் இவை அச்சுறுத்தப்பட்ட நிலையில் உள்ள உயிரினமாக உள்ளன.

## மேற்கோள்கள்
* Bedjanic, M. 2005.  ''Microgomphus wijaya''.   2006 IUCN Red List of Threatened Species.   Downloaded on 10 August 2007.
    
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:தட்டான்கள்
நீட்டம்

**நீட்டம்** (*Gnetum macrostachyum*) என்பது வெப்பமண்டல ஆசியாவை பூர்வீகமாகக் கொண்ட வித்துமூடியிலி தாவர வகையை சார்ந்தது. இது மற்ற வித்துமூடியிலியைப் போலல்லாமல், தனிம நாளங்களை கொண்டது. இது உணவு மற்றும் நார்ச்சத்துக்கான ஆதாரமாக பயன்படுத்த அறுவடை செய்யப்படுகிறது. இதன் விதைகள் மற்றும் இலைகள் உணவாக பயன்படுகிறது. இவை சிவப்பு பழங்களையும் வறுத்த பிறகு உண்ணக்கூடிய விதைகளையும் உற்பத்தி செய்கின்றன. இதன் பட்டை இழைகள் கயிறுகளை தயாரிப்பதில் பெயர் பெற்றவை.

## காணப்படும் இடங்கள்
இது பொதுவாக ஈரப்பதமான வெப்பமண்டல மழைக்காடுகள் போன்ற சூழல்களில், சிவப்பு அல்லது கருப்பு மண்ணில் உள்ள ஆறுகள் மற்றும் பொதுவாக குறைந்த உயரத்தில் வளர்கிறது. மேலும் பல்வேறு நாடுகளிலும் தீவுகளிலும் பாதுகாக்கப்படுகிறது. இது முக்கியமாக கிழக்காசியாவில் தாய்லாந்து, கம்போடியா, இந்தோனேசியா மற்றும் நியூ கினி போன்ற இடங்களில் காணப்படுகின்றது.

## ஆசுறுத்தல்கள்
வாழ்விட இழப்பு காரணமாக இந்த இனம் அச்சுறுத்தலுக்கு உள்ளாகியுள்ளது. மலைச் சூழல் காடுகள் ஒரு வாழ்விடமாக அப்படியே உள்ளன. ஆனால் சுமாத்திரா மற்றும் சாவகத்தின் கீழ் பகுதிகளில் இந்த இனங்கள் ஆபத்தில் உள்ளன. அழிவைத் தடுக்க, பல மாதிரிப் பூங்காக்களின் பாதுகாக்கப்பட்ட பகுதிகளில் இவை நடப்பட்டுள்ளன.

## மேற்கோள்

## வெளியிணைப்பு

*Gymnosperm Database - ''Gnetum''
*Sorting ''Gnetum'' names
*Uses of ''Gnetum'' in Africa (FAO) 

பகுப்பு:தாவர வகைகள்
பகுப்பு:துப்புரவு முடிந்த திருச்சி மாவட்ட ஆசிரியர்கள் தொடங்கிய கட்டுரைகள்
தரையடிரெயில்

தரையடிரெயில் (Underground Railway) : போக்குவரத்து அதிகமாக உள்ள நகரங்களில் பூமிக்கு அடியில் சாலைகளையும் ரெயில் பாதைகளையும் அமைக்கிறார்கள்.தரையடி ரெயில் பாதைகளை இரண்டு விதமாக அமைக்கலாம். சாலைகளை வெட்டிப் பள்ளத்தில ரெயில் பாதையை அமைப்பது ஒரு முறை. ஒரு குறிப்பிட்ட ஆழத்தில் பூமியைக் குடைந்துகொண்டே சென்று குடைவு வழி (த.க.) அமைத்து பாதை அமைப்பது மற்றொரு முறை. ஆறுகளுக்கு அடியிலும் தரையடி ரெயில்பாதைகளை அமைப்பதுண்டு. தரையடி ரெயில்பாதைகளை அமைக்கும்போது நல்ல காற்றோட்டம் இருக்குமாறு செய்யவேண்டும்; கெட்ட காற் றைக் வெளியேற்றவும், தூய காற்றை உள்ளே கொண்டு வரவும் வசதிகள் செய்யப்பட்டிருக்க வேண்டும்.

உலகில் முதல் தரையடி ரெயில் பாதை 1863-ல் லண்டன் நகரில் அமைக்கப்பட்டது. இன்று அமெரிக்க ஐக்கிய நாடுகள், கனடா, தென் அமெரிக்கா, பல ஐரோப்பிய நாடுகள், ஆஸ்திரேலியா, இந்தியாவிலுள்ள முக்கிய நகரங்களிலும், சோவியத் ரஷ்யாவில் மாஸ்கோ, லெனின்கிராடு நகரங்களிலும், ஜப்பானில் டோக்கியோவிலும், இந்தியாவில் கல்கத்தாவிலும் தரையடி ரெயில்பாதைகள் உள்ளன. நியூயார்க் நகரிலுள்ள தரையடி ரெயில்பாதை உலகிலேயே மிகப் பெரியதாகும், பார்க்க: குடைவு வழி; சுரங்கம்.

பகுப்பு:தொடருந்து தொழில்நுட்பங்கள்
கலசம்

**கோபுரக் கலசம்** () (Kalasam) என்பது இந்து கோவில்களில் கோபுர உச்சியில் காணப்படும் ஓர் உறுப்பு ஆகும். கலசம் என்பது கோவில்களின் அடையாளமாக கருதப்படுகிறது. கோவில்கள் புதுப்பிக்கப்படும்போது கலசங்கள் மாற்றப்பட்டு யாகங்கள் நிகழ்த்தப்படும் நிகழ்வினை கும்பாபிஷேகம் என்பர்.
பெரும்பாலான  கலசங்கள் உலோகங்களால் செய்யப்படுகின்றன. சில இடங்களில் கல்லால் செய்யப்படுவதும் உண்டு. கோவில் கோபுரங்களையும் கொடி மரங்களையும் காண்பதுவுமே புனிதமாக கருதப்படுகிறது.
12 ஆண்டுகளுக்கு ஒரு முறை கோபுரக்கலசங்களில் உள்ள தானியங்கள் குடமுழுக்கின்போது மாற்றப்படுகின்றன. கோபுர கலசங்கள் இடிதாங்கிகளாக செயல்படுகிறது எனறு சிலர் கூறுவர் எனினும் இதற்கு அறிவியல் ஆதாரங்கள் இல்லை.  இந்தக் கூற்று தவறானது என்பதை மின்னல் காரணமாக தஞ்சைப் பெரியகோயில் கலசம் உடைந்த சம்பவம் எடுத்துக் காட்டுகிறது. இந்த நிகழவு 2010 நவம்பர் 28 அன்று நடந்தது. "இராஜராஜன் திருவயில்" கோபுர கலசங்களை மின்னல் தாக்கியபோது அது சேதமடைந்தது. அதேசமயம் இடிதாங்கி பொருத்தப்பட்ட   "கேரளாந்தகன் வாயில்"லில் குறைந்த சேதமே ஏற்பட்டது (இந்தியத் தொல்பொருள் ஆய்வுக் கூற்றின்படி).
## மேற்கோள்கள்

## வெளி இணைப்புகள்
* கோபுர கலசங்களில் தானியம் வைத்தது ஏன்?

பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:இந்துக் கோயில் கட்டிடக்கலை
ஊசியிலைக் காடுகள்

**ஊசியிலைக் காடுகள்**(Coniferous forest), 50 பாகை முதல் 60 பாகை வரையிலான வட  அகலாங்கு(அட்ச கோடு)களுக்கு இடையில் அமைந்துள்ள இக்காடுகளே மிகப் பொிய உயிாின வாழிடங்கள் ஆகும். இவை யுரேசியா மற்றும் வட அமெரிக்கா கண்டப் பரப்புகளில் பெருவாாியாக அமைந்துள்ளன. இரண்டில் ஒரு பங்கு தாவரங்கள் சைபீாியாவிலும் மற்றுமொரு பங்கு இசுக்கொட்லாந்து, அலாஸ்கா மற்றும் கனடாவிலும் காணப்படுகின்றன.

## காலநிலை
இப்பகுதியில் நிலவும் பருவகாலங்களை ஈரமான மிதமான கோடைக்காலங்களாகவும் நீண்ட வறண்ட குளிா்காலமாகவும் பார்க்கலாம். துாந்திர காடுகளில் தாவரங்களின் வளா்ச்சி காலம் 130 நாட்கள் மட்டுமே. இப்பகுதியில் குளிா்காலத்தில் பனி பொழிகிறது. இக்காடுகளில் மரங்கள் ஊசி போன்ற இலைகளை கொண்டிருக்கின்றன. இக்காடுகளில் ஏறக்குறைய 1700 மர வகைகள் காணப்படுகின்றன. இவை கடுங்குளிரையும் தாங்கும் அமைப்பை பெற்றுள்ளன.

## பொருளியல் சிறப்புகள்
இலையுதிர் தாவரங்களின் மென்மரங்கள் பாரிய பொருளியல் மதிப்பு வாய்ந்தன. இவை ஆண்டுக்கு உலகின் 45%  வெட்டுமரங்களை நல்குகின்றன.னைம்மரங்களின் பிற பயன்பாடுகளாக, தாள்கள், மரக்கூழில் இருந்து வேதியியலாகப் பதப்படுத்திய நெகிழிகள் ஆகிய தொழிலக விளைபொருட்கள் அமைகின்றன.  சில ஊசியிலை மரங்கள் பைன் கொட்டை,  யூனிப்பர் கொடிமுந்திரிப் பழங்கள் (பின்னது ஜின்கலுக்கு மணமூட்ட உதவுபவை) ஆகிய உனவுப் பொருட்களையும் தருகின்றன.

## மேற்கோள்கள்

## நூல்தொகை

* 

## வெளி இணைப்புகள்

* Conifers at the Tree of Life Web Project
* 300 million-year-old conifer in Illinois – 4/2007
* World list of conifer species from Conifer Database by A. Farjon in the Catalogue of Life ()
* Tree browser for conifer families and genera via the Catalogue of Life ()
* ''Royal Horticultural Society Encyclopedia of Conifers: A Comprehensive Guide to Cultivars and Species''
* DendroPress: Conifers Around the World.
* 

பகுப்பு:காடுகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்

பகுப்பு:பெனிசில்வேனிய முதல் தோற்றங்கள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பசுமைமாறாக் காடுகள்

**பசுமைமாறாக் காடுகள்** (Evergreen forests), நிலநடுக்கோட்டை சுற்றிக் காணப்படுகின்றன. இம்மண்டலத்தில் அதிகமான வெப்பமும் கனத்த மழைப்பொழிவும் இருக்கின்றது. ஆகையால் தாவரங்கள் துாிதமாகவும், அடா்த்தியாகவும் அதிக எண்ணிக்கையிலும் வளா்கின்றன. மேலும் பருவ காலங்கள் கிடையாது, ஆகையால் இத்தாவரங்கள் பசுமை மாறாமல் செழிப்பாக காணப்படுகின்றன.

நுாற்றுக்கணக்கான தாவர இனங்களும், செடிகளும் பசுமைமாறாக் காடுகளில் காணப்படுகின்றன. சில இனங்கள் புதா்கள், முட்செடிகள், கொடிகள் ஆகியவற்றைக் கொண்டிருக்கும். இக்காடுகளில் உள்ள மரங்கள் சராசாியாக 25-35 மீட்டா் உயரங்களுடன், விழுதுகளாலான அகன்ற அடிப்பாகத்துடன் காணப்படுகின்றன. அம்மரங்களைத்தவிர செடிகளும் கொடிகளும் வெவ்வேறு உயரங்களில் அடா்ந்து நெருக்கமாகவும் தொடா்ச்சியாகவும் வளா்ந்துள்ளன. ஆகையால் இக்காடுகள் பல அடுக்குகள் கொண்ட தோற்றத்தைக் கொண்டுள்ளது. இவ்வடுக்குகளில் சூாிய ஒளி கூட ஊடுருவ முடிவதில்லை.

## மேற்கோள்கள்

பகுப்பு:காடுகள்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
ஒட்டுக்கள்

**' ஒட்டுக்கள் **' தற்காலத் தமிழில் பெயர், வினை தவிர ஓட்டுக்களும் வழக்கிலுள்ளன. இவற்றை அடைகள் எனவும் கூறுவதுண்டு.

## வகைகள்
# முன்னொட்டு 
# உள் ஒட்டு 
# பின்னொட்டு   என மூவகை உள்ளன.

## முன்னொட்டு
சொல்லுக்கு முன் சேர்த்துக்கொள்ளப்படுவது முன்னொட்டு அல்லது முன்னடை ஆகும்.

## சான்று
# மரியாதை  > அவமரியாதை
# மானம்     > அவமானம்
# நீதி        >  அநீதி

எதிர்மறையைக் குறிக்க அவ, அ என்ற முன்னொட்டுக்கள் சேர்க்கப்படுகின்றன.

## உள் ஒட்டு
உள் ஒட்டுகள் தமிழில் இல்லை.

## பின்னொட்டு
சொல்லுக்குப் பின் சேர்க்கபடுவது பின்னொட்டு அல்லது பின்னடை ஆகும்.

## சான்று
# பெரியாரும் ராஜாஜியும் நண்பர்கள்.
# மற்றவர்களும் இந்தத் தொழிலைச் செய்ய ஆரம்பித்துவிட்டார்கள்.

உம் என்ற பின்னொட்டு வைத்துள்ளது.

இவையல்லாமல் ஓ , ஆவது போன்ற பின் ஒட்டுக்களும் உள்ளன.

## ஓ என்னும் பின்னொட்டு
# நீ அங்கே போவாயோ ?
# கலைஞர் வள்ளுவர் கோட்டம் அமைத்தாரோ ?

## ஆவது என்னும் பின்னொட்டு
# இரண்டாவது பேசியவர் முதலமைச்சர்.
# நான் எங்கேயாவது செல்கிறேன்.
# அவராவது கூறியிருக்கலாம்.

இவ்வாறு வளர்ந்து வரும் சமுதாய மாறுதலுக்கேற்ப மொழியும் மாற்றமடைந்து கொண்டே வருகிறது.

## பார்வை நூல்
தமிழ் மொழி வரலாறு, டாக்டர். சு. சக்திவேல், மெய்யப்பன் பதிப்பகம்.

பகுப்பு:தமிழ் இலக்கணம்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
ஜே. பி. பொறியியல் கல்லூரி

**ஜே. பி. பொறியியல் கல்லூரி** (*J.P. College of Engineering, Ayikudy, Tenkasi*) என்பது தென்காசி மாவட்டம், தென்காசி வட்டம் ஆய்குடி கிராமத்தில் அமைந்துள்ள சுயநிதி பொறியியல் கல்லூரி ஆகும். தமிழ்நாடு முன்னாள் சட்டமன்ற உறுப்பினர் ச. பீட்டர் அல்போன்ஸ்சினை தலைவராகக் கொண்ட கருணை சுவாமிநாதன் கல்வி மற்றும் தொண்டு அறக்கட்டளையினால் இக்கல்லூரி நிறுவப்பட்டுள்ளது. இக்கல்லூரி 2007ஆம் ஆண்டு முதல் செயல்பட்டு வருகின்றது. 2012ஆம் ஆண்டு முதல் இக்கல்லூரியினை மோி இமாகுலேட் சகோதாிகள்  மற்றும் மோி இமாகுலேட் சேவை அமைப்புகளால் நடத்தபடுகிறது.

## மேற்கோள்கள்

பகுப்பு:தென்காசி மாவட்டத்திலுள்ள பொறியியல் கல்லூரிகள்
பகுப்பு:அண்ணா பல்கலைக்கழக இணைவுக்கல்லூரிகள்
ரென் & மார்டின்

**ரென் & மார்டின்** (Wren & Martin) என்பது  உயர்நிலை வகுப்பு மாணவர்களுக்கான ஆங்கில இலக்கண மற்றும் கட்டுரைபுத்தகம் ஆகும். இதை பி.சி.ரென் மற்றும் எச். மார்ட்டின் ஆகியோர் எழுதியுள்ளனர்.
## மேற்கோள்கள்
    
பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள்
பகுப்பு:ஆங்கில நூல்கள்
சி. கனகசபாபதி

**சி. கனகசபாபதி** என்பவர் ஒரு கல்வியாளர், திறனாய்வாளர். தமிழ்ப் பேராசிரியர் ஆவார். ஒரு பேராசிரியராக முதன்முதலாகப் புதுக்கவிதையை வரவேற்று எழுதியவர் ஆவார். இவர் பொதுநிலைச் சமூகவியலார்களில் குறிப்பிடத்தக்கவர் ஆவார்.

இவர் மதுரை காமராசர் பல்கலைக்கழகத்தில் பேராசிரியராக நவீனத் தமிழ் இலக்கியம் கறிபித்துவந்தார். மேலும் இவர் முதன்மையாக எழுத்து இதழில் தொடர்ந்து எழுதினார். புதுக்கவிதையின் உருவ அமைப்பு, உருவகம், படிமம் முதலியவை உள்ளிட்ட அதன் உத்திகள், பொதுவான கட்டமைப்பு முதலியவற்றை விரிவாக விளக்கி திறனாய்வு செய்துள்ளார்.

### எழுதிய நூல்கள்
# பாரதி-பாரதிதாசன் கவிதை மதிப்பீடு [1979]
# தி-பாரதிதாசன் ஒப்பியல் திறனாய்வு [1980]
# பாரதியும் பிறகும் ந. பிச்சைமூர்த்தியும் பிறகும்
# புனைகதைகள், சி. கனகசபாபதி கட்டுரைகள் (2005)

## மேற்கோள்கள்

பகுப்பு:தமிழ் ஆய்வாளர்கள்
பகுப்பு:கல்வியாளர்கள்
பகுப்பு:தமிழ் எழுத்தாளர்கள்
பார்டன் ஊசல்களின் அமைப்பு

FRS எனப்படும் அரச கழகத்தின் (Fellow of the Royal Society)  உறுப்பினரும் (1858-1925), நாட்டிங்காம் பல்கலைகழகக் கல்லுாரியின் இயற்பியல் போராசிரியருமான பேரா . எட்வின் கென்றி பார்டன் உருவாக்கிய ஊசல்களின் அமைப்பே **பார்டனின் ஊசல்களின் அமைப்பு** (**Barton's pendulums**) என அழைக்கப்படுகிறது. இவர் கோள வடிவப் பொருட்களின் இயக்கங்கள் பற்றிய ஆய்வில் அதிக ஆர்வம் கொண்டிருந்தார். பார்டனின் ஊசல்களின் அமைப்பு ஒத்திசைவு (resonance) என்ற கோட்பாட்டை விளக்க உதவுகிறது.

## செயல்படும் விதம்
ஒத்திசைவு அதிர்வெண்ணை விட அதிகமாகவோ, குறைவாகவோ அதிர்வெண் இருக்கும்போது, ஊசல்களின் இயக்கங்களில் ஏற்படும் மாற்றங்களை பார்டன் ஆய்வு செய்தார்.
 
**பார்டனின் ஊசல்களின் அமைப்பில்** படத்தில் உள்ளவாறு, வெவ்வேறு நீளங்களைக் கொண்ட 10 ஊசல்கள் ஒரே கம்பியில் கட்டி தொங்கவிடப்பட்டுள்ளன. இதில் முதல்  ஊசலானது,  இயக்கும் ஊசல் (driver pendulum) எனப்படுகிறது. மொத்த ஊசல்களின் அமைப்பையும் இயக்க வேண்டியுள்ளதால்  இயக்கும் ஊசல் மட்டும் கனமானதாக இருக்கும்.

அனைத்து ஊசல்களும் ஒரே கம்பியில் தொங்கவிடப்பட்டுள்ளதால் இயக்கும் ஊசலை அலைவுறச் செய்யும்போது மற்ற ஊசல்களும் அலைவுறும். இயக்கும் ஊசலின் அதிர்வெண்ணும் மற்ற ஏதாவது ஒரு ஊசலின் (அந்த ஊசலின் தொங்கவிடப்பட்ட கம்பி+குண்டின் நிறை, இயக்கும் ஊசலின் நிறை அளவிற்கு சமமாக இருக்க வேண்டும்) அதிர்வெண்ணும் சமமாக  இருப்பின், அந்தவொரு ஊசல் மட்டும் அதிக வீச்சுடன் (Amplitude) அலைவுறும். மற்ற அனைத்து ஊசல்களும் குறைவான வீச்சுடன் அலைவுறும். இதுவே ஒத்திசைவுக் கோட்பாடாகும்.

ஒத்திசைவு  அதிர்வெண் என்பது ஊசல்களின் நிறை, புவியீர்ப்பு முடுக்கம் மற்றும் ஊசல்கள் தொங்கவிடப்பட்ட கம்பியின் நீளம்  ஆகியவற்றைப் பொறுத்தது.

## பயன்
வகுப்பறைகளில், ஒத்திசைவுக் கோட்பாட்டை எளிதாக விளக்க இச்சோதனை மிகவும் உதவுகிறது.

## மேற்கோள்கள்

## வெளியிணைப்புகள்
* YouTube video of Barton's Pendulums experiment
*Resonance

பகுப்பு:ஆய்வுக்கூடக் கருவிகள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கே. சரஸ்வதி அம்மா

**கே. சரஸ்வதி அம்மா** மலையாளத்தின் பெண்ணியச் சிறுகதை எழுத்தாளர். இவர் 1919 ஆம் ஆண்டு ஏப்ரல் மாதம் 14 ஆம் தேதி பிறந்தார். இவரின் சிறுகதைகள் பல அமெரிக்கப்புத்தகங்களில் மொழிபெயர்க்கப்பட்டுள்ளன. ஜான்ஸி ஜேம்ஸ் என்னும் விமர்சகர் "கேரளத்தின் பெண் எழுத்தாளர்களில் அதீத துன்பியலை வேண்டுமென்றே புறக்கணித்த பெண் மேதை" என்கிறார்.

## இலக்கியப் போக்கு
கே. சரஸ்வதி அம்மா 1938 ஆம் ஆண்டு வெளிவந்த சிறுகதை மூலமாக மலையாள இலக்கிய உலகில் தன் பயணத்தைத் துவங்கினார். அது 12 பகுதிகளாக வெளிவந்தது. 1958 ஆம் ஆண்டில் ஒரு நாவல் மற்றும் நாடகத்தை எழுதினார். இவரது கட்டுரைகளின் தொகுப்பு புருஷன்மாரில்லாத லோகம் என்னும் பெயரில் வெளிவந்தது. இவரது காலத்தில் ஆண்களை வெறுப்பவர் என்று புறக்கணிக்கப்பட்டார். ஆனால் தற்போது பெண்ணிய எழுத்தாளர்களால் மேதை என்றுக் கொண்டாடப்படுகிறார்.

இவரது சில அறிவியல் கதைகள் ஆங்கல மொழியில் "மறக்கப்பட்ட பெண்ணியத்தின் கதைகள்"(Stories from a forgotten feminist) எனும் தலைப்பில் வெளிவந்துள்ளன. ஜான்ஸி ஜேம்ஸ் என்பவர் இவரது கதைகள் பெண்களின் ஆண் மற்றும் காதல் மேல்கொண்ட மாயையை உடைத்தெறியக்கூடியதாக இருக்கின்றன. ஆண்களேக் குடும்பத்தலைவன் என்னும் கலாச்சரத்தை மிக வன்மையாகச் சாடுகின்றன. இவர் பெண்ணியம் பேசுவதையே நற்பெயராக எண்ணுகிறார்.  

## பணிகள்
### நாவல்
* பிரேமபாஜனம் (premabhajanam) 1944
### நாடகம்
* தேவதூதன் (Messenger of God) -1945
### சிறுகதைகள்
* பொன்னும்குடம் (Ponnumkudam )(Pot of Gold) - 1946
* ஸ்ரீஜனனம் (SthreeJanmam) (Born as a woman) - 1946
* கீழ்ஜீவனக்காரி (Keezhjeevanakkari)(Subjugatef woman)- 1949
* கலமந்திரம் (Kalamandiram) (Temple of art) - 1949
* பெண்புத்தி (Penbuddhi) (Women's wit) - 1951
* கணத்த மதில் (Kanatha Mathil) (Thick wall) - 1953
* பிரேம பரீக்ஷனம் (Prema Pareekshanam) (Experiment of love) - 1955
* சுவண்ண பூக்கள் (Chuvanna Pookkal) (Red flowers) - 1955
* சோளமரங்கள் (Cholamarangal) (Shady trees) - 1958
### கட்டுரைத்தொகுப்பு
* புருஷன்மாரில்லாத லோகம் (Purushanmaarillatha Lokam )(World without men)
* மறக்கப்பட்ட பெண்ணியக் கதைகள்

## மேற்கோள்கள்

பகுப்பு:1919 பிறப்புகள்
பகுப்பு:1975 இறப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:கேரளப் பெண் எழுத்தாளர்கள்
பகுப்பு:இந்தியப் பெண்ணிய எழுத்தாளர்கள்
பகுப்பு:மலையாள எழுத்தாளர்கள்
புது யுகம் (1985 திரைப்படம்)

***புது யுகம்*** திரைப்படம் எஸ். ஏ. சந்திரசேகர் இயக்கிய 1985 ஆம் ஆண்டு வெளிவந்த இந்தியத் தமிழ்த் திரைப்படமாகும். இது ஷோபா சந்திரசேகரால் தயாரிக்கப்பட்டது. இதில் சிவகுமார், விஜயகாந்த், கே. ஆர். விஜயா மற்றும் சுரேஷ் ஆகியோர் முன்னணி நடிகர்கள் நடித்தனர். கங்கை அமரனின் இசையமைப்பில் இத்திரைப்படம் இடம்பெற்றது.

## நடிகர்கள்
வி. வி. கிரியேசன்ஸ்  அளிக்கும் "***புது யுகம்***"
* சிவகுமார் 
* புன்னகை அரசி கே. ஆர். விஜயா 
* விஜி
* கல்யாண்குமார்
* அனுராதா
* சங்கிலி முருகன்
* வெண்ணிற ஆடை மூர்த்தி 
* ஒய். ஜி. மகேந்திரன் 
* பண்டரிபாய்
* வனிதா
* சுஜிதா

## பாடல்கள்
இத்திரைப்படத்திற்கு இசையமைத்தவர் கங்கை அமரன் ஆவார்.
*"பூவோ பொன்னோ" - எஸ். ஜானகி, கே. ஜே. யேசுதாஸ்
*"தெய்வம் வந்ததோ" - மலேசியா வாசுதேவன், எஸ். என். சுரேந்தர், பி. சுசீலா
*"ஆனந்தம்" -எஸ். என். சுரேந்தர், எஸ். பி. சைலஜா
*"சூடேறும்" - எஸ். என். சுரேந்தர், வாணி ஜெயராம்

## மேற்கோள்கள்

பகுப்பு:1985 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கங்கை அமரன் இசையமைத்த திரைப்படங்கள்
பகுப்பு:சிவகுமார் நடித்த திரைப்படங்கள்
பகுப்பு:எஸ். ஏ. சந்திரசேகர் இயக்கிய திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:கே. ஆர். விஜயா நடித்த திரைப்படங்கள்
ஜெயசித்ரா

**ஜெயசித்ரா** (தெலுங்கு: జయచిత్ర) ஒரு நட்சத்திர நடிகை, தென் இந்தியத் திரைப்படங்களில் 1970 மற்றும் 1980களில், பெரும்பாலும் தமிழ்,  தெலுங்குப் படங்களில் நடித்தவர். இவர் ஆந்திராவைப் பூர்வீகமாகக் கொண்டவர். குழந்தை நட்சத்திரமாக கே. எஸ். கோபாலகிருஷ்ணனின் குறத்தி மகன் படத்தில் நடிகையாக அறிமுகமானார். ஆனால், கே.பாலசந்தரின் அரங்கேற்றம் அவரை வெகுவாக அடையாளம் காட்டியது.

## திரைப்படங்கள்
### தமிழ்
* குறத்தி மகன் (1972)
* அரங்கேற்றம் (1973)
* பாரத விலாஸ் (1973)
* சொல்லத்தான் நினைக்கிறேன் (1973)
* பணத்துக்காக (1974)
* பட்டாம்பூச்சி (1975)
* சினிமாப் பைத்தியம் (1975)
* தேன்சிந்துதே வானம் (1975)
* குமார விஜயம் (1976)
* இளமை ஊஞ்சலாடுகிறது (1978)
* சக்கைப்போடு போடு ராஜா (1978)

### தெலுங்கு
* *வயசு பிலிசுன்டி* (1978)

### மலையாளம்
* *நீ என்னுடைய லகாரி* (1976)

## தொலைக்காட்சி
* அலைகள் (சன் டிவி)
* சிவரஞ்சனி
* ரங்க விலாஸ் (ஜெயா டிவி)

## மேற்கோள்கள்

பகுப்பு:1957 பிறப்புகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட இயக்குநர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:சென்னை நடிகைகள்
பகுப்பு:சென்னை திரைப்படத் தயாரிப்பாளர்கள்
பகுப்பு:இந்தியப் பெண் திரைப்பட இயக்குநர்கள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பேய் மீன்

**பேய் மீன்** (*Devil Fish*) அல்லது ராட்சத பேய் மீன் (மாபுலா மாபுலார்) என்ற மீனானது மைலோபாட்டிடே குடும்பத்தைச் சேர்ந்தது. இம்மீனினமானது அழியக்கூடிய மீனின வரிசையில் உள்ளது. பெரும்பாலும் மீன்பிடிப்பதாலோ அல்லது வேறு காரணத்தாலோ அது அழியக்கூடிய நிலையில் இருக்கிறது.
## விளக்கம்
பேய் மீனானது, தன் இனத்தை சார்ந்த மற்ற மீன்களை விட பெரிதாக இருக்கும். இது 5.2 மீட்டர் (17 அடி) நீளம் வரை வளரும்  அதிகபட்சமாக வளரும். இது மிகப் அதிகமாக கதிர்வீசக் கூடிய மீனாகும். இம்மீனின் வாலில் முள் கொண்டது.
## பரவல் மற்றும் வாழிடம்

மத்தியதரைக் கடல் பகுதியில் பேய் மீன் அதிகமாக உள்ளது.  கிழக்கு அட்லாண்டிக் பெருங்கடல் பகுதிகளிலும் காணப்படுகிறது, தென்மேற்கு கடற்கரை பகுதி மற்றும் தெற்கு போர்த்துக்கல் பகுதியிலும் உள்ளது. மேலும், வடமேற்கு அட்லாண்டிக் பகுதியிலும் இருக்கலாம். அவைகள் பிரதானமாக ஆழ்கடலிலேயே வாழ விரும்புகின்றன.
பேய் மீன் கடலோர பகுதி முதல் நெரிடிக் மண்டலம் வரை வசித்து வருவதால், அவற்றின் வீச்சு பல ஆயிரம் மீட்டர் ஆழம் வரை செல்லக் கூடியது. இம்மீன்கள் பொதுவாக சிறிய கூட்டமாக காணப்படுகின்றன, மேலும், அவ்வப்போது அவை பெரிய குழுக்களையும் உருவாக்குகின்றன.
## சூழலியல்
இம்மீன்கள், வெளி ஓட்டுடைய (crustaceans) விலங்கின் குஞ்சுகளையும், சிறிய மீன்களையும் உணவாகக் கொள்கின்றன. இவை தன் உணவினை மாற்றியமைக்கப்பட்ட செவுள்கள் மூலம் நிழல் போல்  பின் தொடர்ந்து பிடித்து இழுத்து உணவினை உண்கிறது. இது முட்டையிட்டுக் குஞ்சு பொரிக்கும் இனத்தைச் சேர்ந்தது. முட்டையிலிருந்து வரக் கூடிய குஞ்சுகள் தாயின் உடலிலிருந்து வெளிவருகிறது. வெளியே வந்த பின்பு முழுவுயிராக வளர்ச்சியடைகிறது. தாயின் உடலில் இருந்து வரக்கூடிய ஒரு மீன் குஞ்சு என்றழைக்கப்படுகிறது.

## பாதுகாப்பு நிலை
இம்மீன்கள், ஒரு வரையறுக்கப்பட்ட வரம்புக்குள்ளும் மற்றும் குறைந்த விகிதமே இனப்பெருக்கமே செய்யக் கூடியது. இதன் விளைவாக சுற்றுச்சூழலுக்கு ஏற்ப மாற்றங்களுக்கு உள்ளாகின்றன. இந்த மீன் இனங்களுக்கு வரும் முக்கிய அச்சுறுத்தல்களானது மத்திய தரைக்கடல் பகுதியிலிருந்து ஏற்படும்  மாசுசீர்கேட்டினால் வருகிறது. அதே போன்று மீன் பிடிப்பதில் பல்வேறு வகையான கருவிகளை உள்ளடக்கிய மீன்பிடி உபகரணங்கள் பயன்படுத்தப்படுகின்றன. அவையாவன, இழுவலை, சூரை மீன் கொண்டு பொறி வைத்து பிடித்தல், வலை போட்டு பிடித்தல் போன்ற முறைகள் கையாளப்படுகிறது. இதனால் இம்மீன் இனங்கள் அருகிவருகின்றன.
## மேற்கோள்கள்

பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:மீன்கள்
நெப்பந்தஸ் × வென்ரேட்டா

***நெப்பந்தஸ் &times; வென்ரேட்டா*** (*Nepenthes &times; ventrata*, ; என்பது பூச்சியுண்ணும் தாவர வகை ஆகும். இத்தாவரம் *வென்ட்ரிகோசா* மற்றும் *அலட்டா* ஆகிய இரண்டு தாவரங்களின் இயற்கை முறைக் கலப்பு இன வகையாகும். அதன் இரண்டு பெற்றோர் சிற்றினத்தை போலவே,  சூழியலில்லில் இத்தாவரம் தொன்மையானது. இதன் பெயர் முதன் முதலில் 1979 ல் *கார்னிவோரஸ் தாவர செய்திமடல்* மூலம் வெளியிடப்பட்டது.

*நெப்பந்தஸ் × வென்ட்ராடா* திசு வளர்ப்பு மூலம் வள்ர்க்கப்பட்ட பூச்சியுண்ணும் தாவரம். இருப்பினும் இது பெரும்பாலும் தவறுதலாக *அலட்டா* எனக் குறிக்கப்படுகிறது. இது உட்புறமாக வளர மிகவும் எளிதானது மற்றும் பொதுவாக பல தோட்டக்கலைகளில் பிட்சர் ஆலை மற்றும் வீட்டு மையங்களில் கிடைக்கப்பெறும் முதல் பூச்சியுண்ணும் தாவரம் ஆகும்.

## மேற்கோள்கள்

*CP Database: ''Nepenthes &times; ventrata''

## மேலும் படிக்க
* Gaume, L., P. Perret, E. Gorb, S. Gorb, J.-J. Labat & N. Rowe 2004. How do plant waxes cause flies to slide? Experimental tests of wax-based trapping mechanisms in three pitfall carnivorous plants. *Arthropod Structure and Development* **33**(1): 103–111. 
* Gorb, E., V. Kastner, A. Peressadko, E. Arzt, L. Gaume, N. Rowe & S. Gorb 2004.  *The Journal of Experimental Biology* **207**: 2947–2963. 
* McPherson, S.R. & V.B. Amoroso 2011. *Field Guide to the Pitcher Plants of the Philippines*. Redfern Natural History Productions, Poole.

பகுப்பு:ஊனுண்ணித் தாவரங்கள்
பகுப்பு:தாவரவியல் பெயருடையக் கட்டுரைகள்
பிலிசு ஆன் பாக்சு

**பிலிசு ஆன் ஃபாக்சு** (Phyllis Ann Fox) ஒரு அமெரிக்கக் கணிதவியலாளர் மற்றும் கணினி விஞ்ஞானி ஆவார்.
இவர் கொலராடோவில் வளர்ந்தார் வெல்லசுலி கல்லூரியில்,1944 ஆம் ஆண்டில் கணிதத்தில் இளங்கலைப் பட்டப்படிப்பை முடித்தார். 1944 முதல் 1946 வரை செனரல் எலக்ட்ரிக் நிறுவனத்தில் வகை நுண் கணித அடிப்படையிலான வேற்றுமை பகுப்பாய்வாளர் திட்டப்பணியில் இயக்குநராகப் பணிபுரிந்தார்.

1948 ஆம் ஆண்டில் கொலராடோ பல்கலைக்கழகத்தில் இரண்டாவது இளங்கலைப் பட்டத்தை மின் பொறியியல் துறையில் பெற்றார். பின்னர், அவர் 1949 ஆம் ஆண்டில், மாசசூசெட்ஸ் தொழில்நுட்ப நிறுவனத்திற்குச் சென்று முதுகலை அறிவியல் (மின் பொறியியல்) பட்டத்தையும்,1 954 ஆம் ஆண்டில் சியா-சியோ லின் மேற்பார்வையில் கணிதத்தில் முனைவர் பட்டமும் பெற்றார். இதே சமயத்தில், ஜே. பாரெஸ்டரின் கீழ் எம்.ஐ.டியின் வேர்ல்விண்ட் திட்டத்தில் உதவியாளராகப் பணிபுரிந்தார்.

நியூயார்க் பல்கலைக்கழகத்தில் கோரண்ட் கணித அறிவியல் கழகத்தில் ஐக்கிய அமெரிக்க அணுசக்தி ஆணைய குழுவின் கணினி மையத்தில், எண்கணிதத்தில் யுனிவாக்கின் பகுதி வகைக்கெழு சமன்பாடடிற்கு தீர்வு காண 1954 முதல் 1958 வரை பணியற்றினார். 1958 ஆம் ஆண்டில், தனது கணவரைத் தொடர்ந்து, எம்.ஐ.டியின் முற்போக்கு அமைப்பு இயக்கவியல் ஆராய்ச்சி குழுவிற்குத் திரும்பினார்,

அங்கு இயக்கவியல் பகுதியில் நிரலாக்க மொழி எழுதிய குழுவில் ஒருவராக இருந்தார்.. பின்னர் அவர் லிஸ்ப் மொழியின் முதல் மொழிபெயர்ப்பாளர் குழுவில் உடனுழைப்பவராகவும், முதல் லிஸ்ப் மொழி கையேட்டின் முதன்மை ஆசிரியராகவும் இருந்தார்.

1963 ஆம் ஆண்டில் அவர் எம்.ஐ.டி.யில் இருந்து நியூ செர்சி தொழில்நுட்ப நிறுவனத்திற்கு (நெவார்க் பொறியியல் கல்லூரி) மாற்றப்பட்டார், அங்கு அவர் 1972 ஆம் ஆண்டில் முழு நேரப் பேராசிரியராக ஆனார். இந்த நேரத்தில், அவர் பெல் ஆய்வகத்திற்கான ஆலோசனைப் பணியையும் மேற்கொண்டார். அவர் 1973ஆம் ஆண்டில் மிகவும் வசதியான, எண்ணியல் தொடர்பான கையடக்க நூலகம் (PORT) ஒன்றை உருவாக்கும் பணியில் ஈடுபட்டார். 1984ஆம் ஆண்டில் பெல் ஆய்வகத்தில் இருந்து ஓய்வு பெற்றார்.

## மேற்கோள்கள்

பகுப்பு:அமெரிக்க கணினி அறிவியலாளர்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பகுப்பு:1923 பிறப்புகள்
பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
பகுப்பு:நிரலாக்க மொழி வடிவமைப்பாளர்கள்
பகுப்பு:பெண் கணிதவியலாளர்கள்
பகுப்பு:வாழும் மக்கள்
பச்சியூர்

**பச்சியூர்** (*Pachiyur*) இந்தியாவின் தமிழ்நாட்டில் தஞ்சாவூர் மாவட்டத்தில் ஒரத்தநாடு வட்டத்தில் அமைந்துள்ள ஒரு கிராமம் ஆகும்.

## மக்கள்தொகை
2001 ஆம் ஆண்டு மக்கள் தொகை கணக்கெடுப்பின்படி,பச்சியூர் கிராமத்தின் மொத்த மக்கள் தொகை 1340 ஆகும். இதில் ஆண்கள் 664 பேரும் பெண்கள் 676 பேரும் அடங்குவர். பாலின விகிதம்  1018 ஆகவும், எழுத்தறிவு விகிதம் 64.59 ஆகவும் இங்குள்ளது.

## மேற்கோள்கள்
* 

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:துப்புரவு முடிந்த திருவாரூர் மாவட்ட ஆசிரியர்கள் தொடங்கிய கட்டுரைகள்
கௌதமி (எம் டி யு - 8002) (நெல்)

**கௌதமி (எம் டி யு - 8002)** (*Gautami (MTU-8002*) என்பது; 1976 - 1978 ஆம் ஆண்டு அறிமுகப்படுத்தப்பட்ட, புதிய, மத்தியகால நெல் வகையாகும். ஆகத்து மாதம் தொடங்கும் சம்பா பருவத்திற்கு ஏற்றதாக கருதப்படும் இது, 138 நாட்களில் அறுவடைக்கு வரக்கூடியது. ஐ ஆர் 8 நெல் இரகத்தையும், **எஸ் எல் ஓ 13** (*SLO 13*) எனும் நெல் இரகத்தையும் ஒன்றிணைத்து உருவாக்கப்பட்ட நெல் வகை, கடலோர நிலப் பகுதிகளில் நன்கு வளரத் தக்கது. மேலும் இந்த நெற்பயிரின் தானியமணிகள், குள்ளமாகவும், குறுகி தடித்தும் காணப்படுகிறது. ஒரு எக்டேருக்கு சுமார் 5000 - 5500 கிலோ (*50-55 Q/ha*) மகசூல் தரவல்ல இந்நெல் இரகம், தென்னிந்திய பகுதியான ஆந்திரப் பிரதேச மாநிலத்தில் பெரும்பான்மையாக பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
மாச்சீர் - தமிழ் இலக்கணம் யாப்பு

தமிழ் யாப்பிலணக்கத்தில் நேரசையில் முடியும் ஈரசைச் சீர் **மாச்சீர்** ஆகும்.

## விளக்கம்
நேர் நேர் = தேமா

நிரை நேர் = புளிமா போல மா ஈற்றசை வாய்ப்பாடு கொண்டு முடியும் ஈரசைச் சீர்கள் மாச்சீர் எனப்படும்

### பெயர்க்காரணம்
வாய்ப்பாட்டில் இறுதியாக மா என்னும் ஓசையைக் கொண்டு முடிவதால் இதனை மாச்சீர் என்பர்.
இதில் ஈற்றசை எப்போதும் நேர் அசையைக் கொண்டு முடியும்,

எ.கா.

கற்/ க = நேர் நேர் அசையைக் கொண்டு தேமா என முடியும்.

பத/ வி = நிரை நேர் அசையைக் கொண்டு புளிமா என முடியும்.

### சிறப்புப் பெயர்
மாச்சீரும் விளச்சீரும் ஆசிரியப்பாவில் மிகுதியாகப் பயின்று வரும் ஆதலால் இதனை ஆசிரியவுரிச்சீர் என்றும் அழைப்பர்.

### மேற்கோள்
1.தமிழ் இலக்கணக் களஞ்சியம் - தேவிரா

2.நற்றமிழ் இலக்கணம் - அ.ஞானசம்பந்தம்

3.தொல்காப்பியம் - உலகத் தமிழாராய்ச்சி நிறுவனம்.

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு:தமிழ் இலக்கணம்
விளச்சீர் - தமிழ் இலக்கணம் யாப்பு

தமிழில் யாப்பிலக்கணத்தில் **விளச்சீர்** என்பது நிரையசையில் முடியும் ஈரசைச் சீராகும்.

## விளக்கம்
நிரை நிரை = கருவிளம்

நேர் நிரை = கூவிளம் போல  விளம்  ஈற்றசை வாய்ப்பாடு கொண்டு முடியும் ஈரசைச் சீரே விளச்சீர் ஆகும்.

### பெயர்க்காரணம்
வாய்பாட்டில் இறுதியாக விளம் என்னும் ஓசையைக் கொண்டு முடிவதால் இதனை விளச்சீர் என்பர். இதில் ஈற்றசை எப்போதும் நிரை அசையைக் கொண்டு முடியும்,

எ.கா.

கரு/வளம் = நிரை நிரை அசையைக் கொண்டு கருவிளம் என முடியும்.

கா/தணி  = நேர் நிரை அசையைக் கொண்டு கூவிளம் என முடியும்.

### சிறப்புப் பெயர்
மாச்சீரும் விளச்சீரும் ஆசிரியப்பாவில் மிகுதியாக பயின்று வரும் ஆதலால் இதனை ஆசிரியவுரிச்சீர் என்றும் அழைப்பர்.

## மேற்கோள்கள்
1.தமிழ் இலக்கணக் களஞ்சியம் - தேவிரா

2.நற்றமிழ் இலக்கணம் - அ.ஞானசம்பந்தம்

3.தொல்காப்பியம் - உலகத் தமிழாராய்ச்சி நிறுவனம்.

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
பகுப்பு: தமிழ் இலக்கணம்
சீர் (யாப்பிலக்கணம்)

**சீர்** என்பது, யாப்பிலக்கணப்படி, செய்யுள் உறுப்புகளில் ஒன்று. யாப்பியலில், எழுத்துகள் இணைந்து அசைகளும், அசைகளின் சேர்க்கையினால் சீர்களும் உருவாகின்றன. செய்யுள்களில் சீர்கள் சொற்களைப் போலத் தென்பட்டாலும், உண்மையில் சீர்களும் சொற்களும் எல்லாச் சமயங்களிலும் ஒன்றாக இருப்பதில்லை.

இப்பாடல் ஓர் அருமையான கலிவிருத்தம்;      

கலிவிருத்தம்

கனி 3 / மா

: நத்தார்படை ஞானன்பசு வேறின்நனை கவிழ்வாய்
: மத்தம்மத யானையுரி போர்த்தமண வாளன்
: பத்தாகிய தொண்டர்தொழும் பாலாவியின் கரைமேல்
: செத்தாரெலும் பணிவான்திருக் கேதீச்சரத் தானே! 1 - **080 திருக்கேதீச்சரம், ஏழாம் திருமுறை**

மேலேயுள்ளது சீர் பிரித்து எழுதப்பட்டுள்ள சுந்தரமூர்த்தி நாயனார் பாடிய தேவாரம் ஆகும். இதிலுள்ள பல சீர்கள் முறையான சொற்களாக அமைந்து வராமையைக் காண்க. சீர்கள் பல சந்தர்ப்பங்களில் பொருள் விளக்கத்துக்காக அன்றி, ஓசை நயத்தின் அடிப்படையிலேயே அமைகின்றன.

## சீர் வகைகள்

செய்யுள்களில் வரும் சீர்கள் ஒன்று தொடக்கம் நான்கு வரும்படியான அசைகளின் சேர்க்கையால் உருவாகின்றன. இவை,

# ஓரசைச்சீர்
# ஈரசைச்சீர்
# மூவசைச்சீர்
# நாலசைச்சீர்

எனக் குறிப்பிடப்படுகின்றன. இந்த நான்கு வகையான சீர்களும் வேறு பெயர்களினால் குறிப்பிடப்படுவதும் உண்டு. அவற்றைக் கீழேயுள்ள அட்டவணையில் காணலாம்.

மேற்சொன்ன நால்வகையான சீர்களும், அவற்றில் இடம்பெறும் அசை வகைகள், அவை இடம்பெறும் ஒழுங்கு என்பவற்றுக்கு ஏற்பப் பல்வேறு வகைகளாக அமைகின்றன. ஓரசைச் சீர்கள் இரண்டு விதமாகவும், ஈரசைச் சீர்கள் நான்கு விதமாகவும், மூவசைச் சீர்கள் எட்டு விதமாகவும், நாலசைச் சீர் 16 விதமாகவும் அமைகின்றன. இவற்றை ஞாபகத்தில் வைத்திருப்பதை இலகுவாக்கவும், குறிப்பிட்டுச் சொல்வதற்கும் எழுதுவதற்கும் வசதியாக இருப்பதற்காகவும், குறிப்பிட்ட சில சொற்களை யாப்பிலக்கண நூல்கள் பயன்படுத்துகின்றன. இவை வாய்பாடுகள் எனப்படுகின்றன. மேற்சொன்ன 30 விதமாக ஒழுங்கில் அமையும் சீர்களையும், அவற்றுக்கான வாய்பாடுகளையும் கீழ்வரும் அட்டவணை காட்டுகின்றது. இதில் இரண்டாம் நிரலில் (Column) சீர்களில் நேரசை, நிரையசைகள் அமைந்திருக்கும் ஒழுங்கும், மூன்றாம் நிரலில் சீர்களுக்குரிய வாய்பாடுகளும், நாலாம் நிரலில் விளக்கம் கருதி அசைபிரித்து எழுதப்பட்டுள்ள வாய்பாடுகளையும் காண்க.

* **ஓரசைச்சீர்கள்**

* **ஈரசைச்சீர்கள்**

* **மூவசைச்சீர்கள்**

* **நாலசைச்சீர்கள்**

செய்யுள்களில் பெரும்பாலும் ஈரசை, மூவசைச்சீர்களே வருகின்றன. யாப்பிலக்கண விதிகளுக்கு அமைய, வெண்பாக்களின் இறுதிச் சீராக ஓரசைச்சீர் வரும். வேறிடங்களில் மிக மிக அரிதாகவே ஓரசைச்சீர்கள் காணப்படுகின்றன. இதுபோலவே நாலசைச் சீர்களும் குறைந்த அளவிலேயே பாக்களில் வருகின்றன.
மூவசைச்சீரில் நேர் அசையை இறுதியாகக் கொண்டு முடிபவை **காய்ச்சீர்** எனப்படும்.

## காய்ச்சீர் அமையும் வகைகள்
நேர்,நேர்,நேர் = தேமாங்காய்

நிரை,நேர்,நேர் = புளிமாங்காய்

நிரை,நிரை,நேர் = கருவிளங்காய்

நேர்,நிரை,நேர் = கூவிளங்காய்

## பெயர்க்காரணம்
வாய்ப்பாட்டின் இறுதியில் காய் என முடிவதால் காய்ச்சீர் என்பர்.

## சிறப்புப் பெயர்
இச்சீர் வெண்பாவுக்கு உரியதால் வெண்பாவுரிச்சீர் என்றழைப்பர்.

## இவற்றையும் பார்க்கவும்
* தமிழ் இலக்கணம்
* தளை

## மேற்கோள்கள்
1.தமிழ் இலக்கணக் களஞ்சியம் - தேவிரா

2.நற்றமிழ் இலக்கணம் - அ.ஞானசம்பந்தம்

3.தொல்காப்பியம் - உலகத் தமிழாராய்ச்சி நிறுவனம்.

4. இராஜகோபாலாச்சாரியார், கே., யாப்பியல், ஸ்டார் பதிப்பகம், சென்னை. 1998.

## வெளி இணைப்புகள்
* ஓரசை, ஈரசைச் சீர்கள்
* மூவசை, நான்கசைச் சீர்கள்

பகுப்பு:யாப்பிலக்கணம்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
கனிச்சீர் - தமிழ் இலக்கணம் யாப்பு

மூவசைச்சீரில் நிரை அசையை இறுதியாகக் கொண்டு முடிபவை **கனிச்சீர்** எனப்படும்.

## கனிச்சீர்கள்
நேர்,நேர்,நிரை = தேமாங்கனி

நிரை,நேர்,நிரை = புளிமாங்கனி

நிரை,நிரை,நிரை = கருவிளங்கனி

நேர்,நிரை,நிரை = கூவிளங்கனி

### பெயர்க்காரணம்.
வாய்ப்பாட்டின் இறுதியில் கனி என முடிவதால் கனிச்சீர் என்பர்.

### சிறப்புப் பெயர்
இச்சீர் வஞ்சிப்பாவுக்கு உரியதால் வஞ்சியுரிச்சீர் என்றழைப்பர்.

## மேற்கோள்கள்
1.தமிழ் இலக்கணக் களஞ்சியம் - தேவிரா

2.நற்றமிழ் இலக்கணம் - அ.ஞானசம்பந்தம்

3.தொல்காப்பியம் - உலகத் தமிழாராய்ச்சி நிறுவனம்.

பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
வெளிசந்தை நடவடிக்கைகள்

**வெளிசந்தை நடவடிக்கை** (**OPEN MARKET OPERATION**) ஒரு நாட்டின் மத்திய வங்கி அதன் பணப்புழக்கத்தை, திறந்த வெளிச்சந்தையில் அதிகரிக்கும் அல்லது குறைக்கும் நடவடிக்கை செயல்பாடு ஆகும்.  இதன்படி ஒரு வங்கிக்கோ அல்லது வங்கிகளின் குழுவிற்க்கோ வழங்குவதற்கான (அல்லது எடுத்துக் கொள்ளும்) ஒரு நடவடிக்கையாகும். இதனைக்கொண்டு வங்கிகள் திறந்த சந்தையில் அரசாங்க பத்திரங்களை (அல்லது பிற நிதி சொத்துக்களை) வாங்கலாம் அல்லது விற்கலாம்.

நாணயக் கொள்கையை செயல்படுத்துவதற்காக மத்திய வங்கி வெளிசந்தை நடவடிக்கைகளையே (OMO) முதன்மை வழிமுறையாக பயன்படுத்துகிறது. இதன் வழியாக ஒரு வணிக வங்கியுடன் ரெப்போ அல்லது பாதுகாப்பான கடன் பரிவர்த்தனையில் ஈடுபடலாம்: மத்திய வங்கி ஒரு வரையறுக்கப்பட்ட காலத்திற்கு பணத்தை வைப்புத்தொகையாக வழங்கலாம். அல்லது ஒரு தகுதிவாய்ந்த சொத்தை (அரசாங்க பத்திரங்களையோ அல்லது மற்றவைகளையோ) பிணைய ஒத்திசைவாக எடுத்துக்கொள்கிறது

## நோக்கம்

திறந்த வெளிசந்தை நடவடிக்கைகளின் ஒரு முக்கிய நோக்கம் - வணிக வங்கிகளுக்கு பணப்புழக்கத்தை வழங்குவதைத் தவிர, சில நேரங்களில் வணிக வங்கிகளிடமிருந்து உபரி பணப்புழக்கத்தை எடுத்துக்கொள்வதைத் தவிர - குறுகிய கால வட்டி விகிதத்தில் செல்வாக்கு செலுத்துவதாகும்.  மேலும் அந்நிய செலாவணியை நங்கூரமாகக் கொண்டு இயங்கும் நாடுகளுக்கு, இந்த திறந்த சந்தை செயல்பாடுகள், அந்நிய செலாவணி சந்தையில் நேரடி தலையீடுடாக அமைந்து, மத்திய வங்கிகள் விரும்பிய பரிமாற்ற வீதத்தை பராமரிக்கவும் இது முக்கியமான கருவியாக இருக்கிறது.

மத்திய வங்கிப் பணம் தற்போது காகிதம் அல்லது நாணயங்கள் (பெளதிக பணம்) வடிவத்தில் இல்லாமல் மின்னணு பதிவுகள் (மின்னணு பணம்) வடிவத்தில் இருப்பதால், மத்திய வங்கியில், ஒரு வங்கி தனது இருப்புக் கணக்கில் வைத்திருக்கும் மின்னணு பணத்தின் அளவை அதிகரிப்பதன் மூலமோ அல்லது குறைப்பதன் மூலமோ (வரவு அல்லது செலவு) திறந்த சந்தை நடவடிக்கைகளை நடத்த முடியும். ஒரு நேரடி பணம் செலுத்தும் வங்கி தனது மின்னணு பணத்தின் ஒரு பகுதியை ரூபாய் நோட்டுகள் அல்லது நாணயங்களுக்கு எதிராக மாற்றக் கோராவிட்டால், இதற்கு பதிலாக புதிய பெளதிக நாணயத்தை அல்லது நோட்டுகளை உருவாக்க வேண்டிய அவசியமில்லை.

## மேற்கோள்கள்

பகுப்பு:பொருளாதாரக் கொள்கை
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:பொருளாதார முறைமைகள்
நரி வெங்காயம்

**நரி வெங்காயம்** அல்லது  **காட்டு வெங்காயம்** (*Drimia indica*) என்பது தெற்காசியா மற்றும் தென்னாப்பிரிக்காவில் காணப்படும் பூக்கும் தாவர இனமாகும்.  இதற்கு  காட்டு வெள்ள வெங்காயம், கோழி வெங்காயம், விரல்கலாங்கிழங்கு என்று வேறு பல பெயர்களாளும அழைக்கப்படுகிறது.

## விளக்கம்
நரி வெங்காயமானது பல்புகள் இருந்து வளரும் ஒரு பெரின்னியல் சிறு செடி ஆகும். இது 1-2.5 செ.மீ. சுற்றளவில் 15-30 செ.மீ.  நீளமுள்ளதாக இருக்கும். முன் வசந்த காலத்தில் இதில் மலர்கள் காணப்படும். தனி விதைகள் கருப்பு நிறத்திலும் தட்டையான நீள்வட்டவடிவமானது.  பார்ப்பதற்கு அசல் வெங்காயத்தைப் போலவே காட்சி அளிக்கும் இதை அதிக நேரம் கையில் வைத்திருந்தால் கையில் அரிப்பு ஏற்படும். இது அதிக நச்சுத் தன்மை கொண்டதாகும். இது அரிய  வகை மூலிகைத் தாவரமாகும். இது சித்த மருத்துவம், ஆயுர்வேதிக், நாட்டு மருத்துவத்திலும் பயன்படுத்தப் படுகிறது.

## தமிழ்நாட்டில் காணப்படும் இடங்கள்
இது தமிழகத்தின் பல பகுதிகளில் மலைகள் மற்றும் தரிசு நிலங்களில் தானாக வளரக்கூடியது. குறிப்பாக தர்மபுரி, சேலம், நாமக்கல் மாவட்டங்களளின் மலைகளில் அதிகமாக காணப்படுகிறது.  ராமநாதபுரம் மாவட்டம் தூத்துக்குடி தீவுகளில் இந்த காட்டு வெங்காயம் காணப்படுகின்றது.

## குறிப்புகள்

## வெளி இணைப்புகள்
*https://archive.today/20130216224731/http://www.tribalmedicine-hemadriz.com/papersnreviews.html

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:மூலிகைகள்
பகுப்பு:தகவற்பெட்டி மேம்பாடு தேவைப்படும் தாவரவியல் கட்டுரைகள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
பகுப்பு:தமிழ்நாட்டின் தாவரங்கள்
பார்ன் சமன்பாடு

**பார்ன் சமன்பாடு ** (*Born Equation*) என்பது ஒரு வாயுநிலையில் உள்ள அயனியின் கரைதல் சார்ந்த கிப்சின் கட்டில்லா ஆற்றலை மதிப்பிட உதவும் ஒரு வழியாகும். இச்சமன்பாடு கரைப்பானை ஒரு தொடர் இரு முனைய புகு ஊடகமாகக் கருதுகிறது.  (இது தொடர் கரைப்பானேற்ற முறைகளில் ஒன்றாக உள்ளது) இந்த சமன்பாடு மேக்சு பார்ன் என்பவரால் வருவிக்கப்பட்டது.
: \Delta G =- \frac{N_A z^2 e^2}{8 \pi \epsilon_0 r_0}\left(1-\frac{1}{\epsilon_r}\right)
மாறிகளுக்கான விளக்கம்:
* *N*A = அவகட்ரோ எண்
* *z* = அயனியின் மின்சுமை
* *e* = எதிர்மின்னியின் மின் சுமை, 1.6022 C
* *&#x3B5;*0 = வெற்றிடத்தின் மின் உட்புகுதிறன்
* *r*0 = அயனியின் செயல்படு ஆரம்
* *&#x3B5;*r = கரைப்பானின் மின்காப்பு மாறிலி

## மேற்கோள்கள்

பகுப்பு:இயற்பியல் வேதியியல்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்